Pretties af Scott Westerfeld (Bog, Hæftet)
Pretties (Bog, Hæftet)
Tally er endelig blevet smuk og er nu sammen med Shay i byen. Hendes udseende er fuldstændig perfekt. Hun kan vælge nyt tøj hver dag, hun er kæreste med byens sejeste fyr, og hun er totalt populær. Hun har alt, hvad hun nogensinde har drømt om. Men under den sjove overflade - alle festerne, den højteknologiske luksus og den tilsyneladende frihed - lurer en gnavende fornemmelse af, at der er noget helt galt. Noget vigtigt.
Nu er hun nødt til at vælge mellem at kæmpe for at glemme sin viden eller at kæmpe for sit liv - for myndighederne har ikke tænkt sig at lade nogen i besiddelse af denne viden overleve. Heldigvis kæmper Tally ikke alene.
»Pretties er velskrevet sci-fi pop af bedste skuffe, bogen er fyldt med lækre fremtidsgadgets, og verdenen er gennemtænkt. Pretties vækker stof til eftertanke, og du bliver totalt revet med, når Tally Youngblood kaster sig ud i nye eventyr.«